The Future Sound of London

The Future Sound of London (FSOL) – britų elektroninės muzikos duetas. Nariai – Garry Cobain ir Brian Dougans.

Dažnai tituluojami kaip ambient atlikėjų grupė, Dougans ir Cobain nepriskiria savęs kažkokiam vienam žanrui. Jų darbai apima daugelį elektroninės muzikos stilių, tokių kaip ambient techno, drum and bass, trip - hop, ambient dub, pure ambient ir dažnai baigiasi visišku eksperimentavimu. Jie taip pat turi ir remiksuotojų, perdirbusių tokių grupių kaip Curve, Robert Fripp, David Sylvian, Gary Lucas, Jon Anderson, ir Apollo 440, reputaciją. Remiksų rezultatai yra sudėtingi ir kartais iš remikso sunku atpažinti originalų kūrinį. Atlikėjai pagarsėję kaip paslaptingos ir mįslingos asmenybės.

Biografija 
Dougans ir Cobain susipažino Mančesteryje aštunto dešimtmečio viduryje. Garis ir Brajenas pradėjo gilintis į elektroninės muzikos paslaptis. Brajenas jau buvo pradėjęs kurti elektroninę muziką, Garis labiau domėjosi to laikmečio Indie stiliumi. Jie pradėjo groti klubuose, taip pat bendradarbiavo su grupe Stone roses. 1988 metais Brajenas ėmėsi vieno projekto videografikos kompanijai Stakker. Jis sukūrė pakvaišusią video kompoziciją pavadinimu Stakker humanoid. Garis taip pat netruko įsitraukti į šį projektą (iš jo vėliau išsirituliojo albumas). 
Per kitus trejus metus jie kartu dalyvavo daugelyje įvairių bendrų projektų, kūrė techno bei hardcore įrašus. Išgarsėjo, kai 1992 metais jų singlas Stakker humanoid sugrįžo į topus. Po jo sekė revoliucinis ambient dub singlas Papua New Guinea. Po tokios sėkmės vaikinus iškart nusičiupo įrašų kompanija Virgin records. Džiaugdamiesi tokiu pasiųlymu Garis Ir Brajenas greitai atsisveikino su savo ankstesne kompanija Jumpin Pumpin, iš Virgin records tikėdamiesi daugiau kūrybinės laisvės. Vaikinai greitai pasinėrė į visišką eksperimentalizmą. Jų naujasis albumas Tales of Ephidrina (dar žinomas kaip Amorphous androgynous) tai kažkas tarpinio tarp senųjų FSOL ir to, kas jie yra šiandien.

Diskografija

Singlai 
 (1988) Q
 (1988) Crystals (Brian Dougans)
 (1988) Stakker Humanoid (kaip Humanoid)
 (1988) Stakker Humanoid (Part 2) (kaip Humanoid)
 (1989) Slam (kaip Humanoid)
 (1989) Tonight (kaip Humanoid kartu su Sharon Benson)
 (1989) The Deep (kaip Humanoid)
 (1990) The Tingler (kaip Smart Systems)
 (1990) AST (kaip Art Science Technology)
 (1990) Mental Cube EP (kaip Mental Cube)
 (1991) So This Is Love (kaip Mental Cube)
 (1991) Principles of Motion EP (kaip Intelligent Communication)
 (1992) Papua New Guinea
 (1992) Fuzzy Logic EP (kaip Yage)
 (1992) Stakker '92 (kaip Humanoid)
 (1992) People Livin' Today (kaip Semi-Real)
 (1992) Metropolis (kaip Metropolis)
 (1993) Liquid Insects (kaip Amorphous Androgynous)
 (1993) Cascade
 (1994) Lifeforms (kartu su Elizabeth Fraser)
 (1994) Expander
 (1994) The Far-Out Son of Lung and the Ramblings of a Madman
 (1995) ISDN (Remix)
 (1996) My Kingdom
 (1997) We Have Explosive
 (2001) Papua New Guinea 2001
 (2002) The Mellow Hippo Disco Show (kaip Amorphous Androgynous)
 (2003) Divinity (kaip Amorphous Androgynous)

Albumai 
 (1992) Accelerator
 (1992) Earthbeat (Ankstyvųjų įrašų rinkinys)
 (1993) Tales of Ephidrina (kaip Amorphous Androgynous)
 (1994) Lifeforms
 (1994) ISDN
 (1996) Dead Cities
 (2002) The Isness (kaip Amorphous Androgynous, išskyrus JAV)
 (2005) Alice in Ultraland (kaip Amorphous Androgynous)
 (2006) Teachings from the Electronic Brain (remiksai ir radio singlai)
 (2008) ''Environments II-WEB-2008-MAEM
 

Ambientinės muzikos atlikėjai
Future